وافزعمن عليهن وانت ماموجود
النسمه الماتحرك كاغد من تفوت
تمر بيه وتطيح من شبابي اورود
وين الله وعلي وتحظني من الكاك
وتحس بالفرق لمن تمد زنود
جنت رايه واديك بظهري ماتنلاح
وهسه تلفني وحدة وشبر منها يزود
شكلك واني كام يشيلني العصفور
ويلفني على عشه اباله جايب عود
وتجاعيد الكبر سون بوجهي فياي
واني جنت اليصدلي اترس عيونه خدود
وامتد البياض من الكلب لراس
حرب والبيض بيها انتصرن علسود
يحب ايدي اليطبنه يظل جبير البيت
رغم مابلهوية انه اخر العنكود
لجل عينك جنت شايل ام سبع عيون
رحت واهل الطلاسم والحروز تكود
بيه وجربو كل الخرز مافاد
انه الدولبني هجرك والله مامحسود
مابيها غمج بس جيب اليترسون
عيني من تعفوك وماترد اردود
صدفه انته مثل كفران اليصلون
كل الفين ركعه مره تطلع عود
الغيرك عاشرتهم عود عنده احباب
الكالك فرح بيهم كله جيب شهود
الطير الحر صدك بي نشوه لصياد
وعدا خيبرجذب من يفرح بمصيود
وحك ملحك فهاوة ناسي ماتنطاك
من ملكاهم اطيب من بابك المسدود
من سنين الهجر ماضاملي اجم يوم
شتلتك بانتظاري وعشرتك محصود
ولو ماعندي اذبحه لجيتك المنذور
وليش بدمي الاكي الغالي يعود
بس لحضات حلوة ضاملك لو جيت
شحلاتك من تجي ونتقاسم الموجود
يلوياك عمري بطوله يعبر نوح
هدني وداعتك صار العمر معدود
جزت حدها وفرشت فراشي والتابوت
بس جيتك تحدد وين اظل ممدد
الترف ابو فتيان